**OSNUTEK ODLOKA:**

Na podlagi 21. in 29. čl. Zakona o lokalni samoupravi (Uradni list RS, št. [94/07](http://www.uradni-list.si/1/objava.jsp?sop=2007-01-4692) – uradno prečiščeno besedilo, [76/08](http://www.uradni-list.si/1/objava.jsp?sop=2008-01-3347), [79/09](http://www.uradni-list.si/1/objava.jsp?sop=2009-01-3437), [51/10](http://www.uradni-list.si/1/objava.jsp?sop=2010-01-2763), [40/12](http://www.uradni-list.si/1/objava.jsp?sop=2012-01-1700) – ZUJF in [14/15](http://www.uradni-list.si/1/objava.jsp?sop=2015-01-0505) – ZUUJFO), 13. člena Zakona o varstvu kulturne dediščine (Uradni list RS, št. 16/08, 123/08, 8/11, 30/11-odl. US, 90/12, 111/13, 32/16), 16. člena Statuta (Medobčinski uradni vestnik št. 16/10) je Občinski svet Občine Sv. Jurij v Slov. goricah na \_\_\_ redni seji, dne \_\_\_\_\_\_\_\_\_\_\_\_, sprejel

**ODLOK**

**O RAZGLASITVI**

**NEPREMIČNIH KULTURNIH SPOMENIKOV LOKALNEGA POMENA**

**NA OBMOČJU OBČINE SVETI JURIJ V SLOVENSKIH GORICAH**

1. **člen**

S tem odlokom Občina Sveti Jurij v Slovenskih goricah (v nadaljevanju: občina) razglaša kulturne spomenike lokalnega pomena na območju Občine Sveti Jurij v Slovenskih goricah.

1. **člen**

Namen odloka je, da se ohranijo kulturne, zgodovinske, arheološke, urbanistične, etnološke in umetnostno – zgodovinske vrednote ter zagotovi njihov nadaljnji obstoj v občini.

1. **člen**

Nepremični kulturni spomeniki so opredeljeni na osnovi strokovnih podlag Zavoda za varstvo kulturne dediščine Slovenije, Območna enota Maribor (v nadaljevanju: zavod).

Vsak opis spomenika vključuje:

* identifikacijo spomenika;
* opis lastnosti, ki utemeljujejo razglasitev za spomenik,
* varstveni režim spomenika,
* vplivno območje, pri čemer so upoštevane zgodovinske, funkcionalne in vizualne lastnosti ter pomen spomenika.

1. **člen**

Za kulturne spomenike lokalnega pomena se razglasijo naslednje enote dediščine:

# Arheološka najdišča

|  |  |
| --- | --- |
| EŠD: | **7082** |
| Ime enote: | **Jurovski Dol - Rimskodobno gomilno grobišče** |
|  |  |
| Lokacija : | parc. št. 444/8, 444/9 k.o. Jurovski Dol |
|  |  |
| Utemeljitev  razglasitve: | Severozahodno od vasi in severno tik ob cesti Jakobski Dol – Jurovski Dol, je na vzhodnem pobočju grebena v gozdu pet delno prekopanih gomil s premeri od 8 do 15 m in višinami od 0,60 do 1,7 m. Gomile so glede na starejše poročilo iz leta 1923 in danes izgubljene najdbe verjetno antične, vendar neraziskane, zato je časovna opredelitev negotova.  Gomile so označene, predstavljajo značilnost krajine in pomenijo arheološki spomenik v prvotni legi. |
|  |  |
| Opis varstvenega  režima: | Za spomenik velja varstveni režim, ki določa:   * varovanje arheoloških ostalin v zemljiščih in v prostoru kot vira človekove preteklosti in kot sredstva za arheološko, zgodovinsko in znanstveno proučevanje; * zemljišča se ohranjajo v obstoječem stanju, z gozdom se gospodari na tradicionalni način, na območju gomil je prepovedana gradnja novih gozdnih cest in vlak, na območju gomil je prepovedano izkopavanje panjev in skal; * v zemljišča se posega le izjemoma in sicer v procesu znanstvenega proučevanja ali v primeru druge javne koristi, če so izčrpane vse druge možnosti umestitve objektov javnega interesa. V takem primeru je treba zagotoviti predhodno arheološko raziskavo; * prepovedano je nepooblaščenim osebam uporabljati iskalce kovin in pobirati arheološke najdbe; * v primeru odkritja kvalitetno ohranjenih in za širši prostor kulturno izpovednih ostalin, je le-te potrebno prezentirati »in situ« in jih primerno vključiti v okolje ter v turistično promocijo kraja. |
|  |  |
| Merilo: | 1:2880 |

|  |  |
| --- | --- |
| EŠD: | **1024** |
| Ime enote: | **Spodnji Gasteraj - Gomilno grobišče** |
|  |  |
| Lokacija : | parc. št. 58/9 k.o. Spodnji Gasteraj |
|  |  |
| Utemeljitev  razglasitve: | Severovzhodno od naselja sta v gozdu severno tik nad cesto med Spodnjim Gasterajem in Žicami, na terasasti ravnici severnega pobočja Gasterajskega grebena delno prekopani gomili s premerom 18 oziroma 7,5 m in višine 1,8 oziroma 0,5 m. Gomili sta neraziskani in zato časovno še neopredeljeni.  Gomili kljub poškodovanosti predstavljata arheološki spomenik v prvotni legi. |
|  |  |
| Opis varstvenega  režima: | Za spomenik velja varstveni režim, ki določa:   * varovanje arheoloških ostalin v zemljiščih in v prostoru kot vira človekove preteklosti in kot sredstva za arheološko, zgodovinsko in znanstveno proučevanje; * zemljišča se ohranjajo v obstoječem stanju, z gozdom se gospodari na tradicionalni način, na območju gomil je prepovedana gradnja novih gozdnih cest in vlak, na območju gomil je prepovedano izkopavanje panjev in skal; * v zemljišča se posega le izjemoma in sicer v procesu znanstvenega proučevanja ali v primeru druge javne koristi, če so izčrpane vse druge možnosti umestitve objektov javnega interesa. V takem primeru je treba zagotoviti predhodno arheološko raziskavo; * prepovedano je nepooblaščenim osebam uporabljati iskalce kovin in pobirati arheološke najdbe; * v primeru odkritja kvalitetno ohranjenih in za širši prostor kulturno izpovednih ostalin, je le-te potrebno prezentirati »in situ« in jih primerno vključiti v okolje ter v turistično promocijo kraja. |
|  |  |
| Merilo: | 1:2880 |

|  |  |
| --- | --- |
| EŠD: | **7084** |
| Ime enote: | **Srednji Gasteraj - Rimskodobno gomilno grobišče** |
|  |  |
| Lokacija : | parc. št. 46/3 k.o. Srednji Gasteraj |
|  |  |
| Utemeljitev  razglasitve: | Severno od naselja so v gozdu, na ploskem delu vzhodnega pobočja Gasterajskega grebena tri delno prekopane gomile s premeri od 8 do 10 m in višinami od 0,60 do 1 m. Gomile so verjetno antične, vendar neraziskane, zato je časovna opredelitev negotova.  Gomile kljub poškodovanosti predstavljajo arheološki spomenik v prvotni legi. |
|  |  |
| Opis varstvenega  režima: | Za spomenik velja varstveni režim, ki določa:   * varovanje arheoloških ostalin v zemljiščih in v prostoru kot vira človekove preteklosti in kot sredstva za arheološko, zgodovinsko in znanstveno proučevanje; * zemljišča se ohranjajo v obstoječem stanju, z gozdom se gospodari na tradicionalni način, na območju gomil je prepovedana gradnja novih gozdnih cest in vlak, na območju gomil je prepovedano izkopavanje panjev in skal; * v zemljišča se posega le izjemoma in sicer v procesu znanstvenega proučevanja ali v primeru druge javne koristi, če so izčrpane vse druge možnosti umestitve objektov javnega interesa. V takem primeru je treba zagotoviti predhodno arheološko raziskavo; * prepovedano je nepooblaščenim osebam uporabljati iskalce kovin in pobirati arheološke najdbe; * v primeru odkritja kvalitetno ohranjenih in za širši prostor kulturno izpovednih ostalin, je le-te potrebno prezentirati »in situ« in jih primerno vključiti v okolje ter v turistično promocijo kraja. |
|  |  |
| Merilo: | 1:2880 |

# 

# B) Stavbe

|  |  |
| --- | --- |
| EŠD: | **3050** |
| Ime enote: | **Jurovski Dol – Cerkev sv. Jurija** |
|  |  |
| Lokacija: | severni del parc. št. 1/3, 1/4 k.o. Jurovski dol |
|  |  |
| Utemeljitev  razglasitve: | Cerkev sv. Jurija se nahaja sredi vaškega jedra. Njeno tlorisno zasnovo sestavlja pravokotna cerkvena ladja, ki ima na zahodu mogočen zvonik. Ob zvoniku je prizidano stopnišče. Severno in južno stran ladje členita baročni kapeli s polkrožnim zaključkom, na vzhodu jo zaključuje petosminsko oblikovan gotski prezbiterij z zakristijo na jugu. Strehe so dvokapne. Zvonik s čebulasto streho je sestavljen iz gotsko renesančnega spodnjega dela in klasicističnega zgornjega dela, ki sta ločena z žlebljenim profilom. Členi ga zelo kvaliteten in pri nas redek renesančni portal z letnico 1532. Desno zgoraj od portala se nahaja letnica 1528, tik pod žlebljenim profilom pa še letnica 1541. V osi portala je simbol rodbine Trauttmannsdorf (rozeta), levo od njega pa vinska trta – simbol sv. Jurija, zaščitnika kmetov, vinogradnikov in viničarjev. Zgornji del zvonika ima polkrožno zaključene dekorirane line, fasade so členjene s pilastri. Fasade obeh kapel so poudarjene z lizenami.  V notranjščini pokriva ladjo mrežasti obok, pod zvonikom in pevsko emporo, slonečo na štirih poznogotskih okroglih stebrih, ki prehajajo v šilasti lok, pa je obok križno rebrasti. V obeh kapelah sta oltarja s kvalitetnimi plastikami Jožefa Holzingerja iz okoli leta 1760.  Cerkev sv. Jurija se prvič omenja leta 1388. Od te stavbe ni ničesar ohranjenega. Sedanja cerkev je v osnovi iz leta 1528-32. Konec 17. ali v začetku 18. stoletja so ji prizidali severno kapelo. Med leti 1760 in 1773 so prenovili in povišali zvonik, prizidali južno kapelo in povečali zakristijo.  Cerkev sv. Jurija predstavlja kakovosten primer raščene cerkvene arhitekture, ki je posledica večstoletne postopne organske rasti, katera jo je pripeljala do izjemno harmonične, čeprav stilsko raznolike celote, katero dodatno zaokroža bogata notranjščina. |
|  |  |
| Opis varstvenega  režima: | Za spomenik velja varstveni režim, ki določa:   * varovanje kulturnih, arhitekturnih, umetniških in ambientalnih vrednot v celoti, njihovi izvirnosti in neokrnjenosti ter varovanje vseh vedut na spomenik; * podrejanje vsake rabe in vseh posegov v spomenik ohranjanju in varovanju spomeniških lastnosti; * strokovno vzdrževanje in obnavljanje vseh neokrnjenih prvin arhitekture po načelu ohranjanja izvirne tlorisne zasnove, gabaritov, lege, pojavnosti, materialov, opreme, poslikav in okrasja; * posebno varovanje zunanjščine, gradbene substance, posameznih arhitekturnih detajlov, tlorisne zasnove, likovnih detajlov, stavbnega pohištva in notranje opreme; * omogočanje predstavitve celote in posameznih zaščitenih elementov ter dostopnost javnosti v meri, ki ne ogroža varovanje spomenika in ne moti v njem (ob njem) odvijajoče se dejavnosti; * na spomenik in ob njem je prepovedano postavljati nosilce infrastrukture in reklam; * pri kakršnih koli posegih v tla objekta ali teren ob njegovi zunanjščini, so obvezne predhodne arheološke raziskave. |
| Opis vplivnega  območja  spomenika: | Cerkev s pokopališčem je sestavni del zavarovanega vaškega jedra. Varuje se tudi veduta cerkve in prostor okoli nje.  Vplivno območje okoli cerkve so vse stavbe in prostor okoli cerkve, ki vplivajo na dominantni položaj cerkve v vaškem jedru.  Parc.št. \*106, \*109, \*2/1, \*2/3, \*3, \*7, \*90, \*98, 1/1, 1/2, 1/3, 1/4, 1/5, 17/1, 17/2, 17/3, 17/4, 17/5, 18, 19/1, 19/2, 19/9, 3/1, 3/2, 3/3, 367/1, 367/2, 369/1, 369/4, 369/5, 369/7, 369/8, 371/10, 371/11, 371/12, 371/3, 371/5, 371/7, 371/9, J del 372/1, 372/2, 373/2, 374, 376/1, 376/2, 378/1, 378/2, 379/2, 379/3, 379/4, 379/5,  380/1, 380/2, 380/3, 380/4, 381, 382/2, 384/4, 383/1, 4/1, 5/1, 5/2, 5/3, 5/4, V del 528/1, S del 538, S del 541/. J del 543/1, 543/10, 543/11, 543/8, 543/, 543/9 k.o. Jurovski dol |
|  |  |
| Opis varstvenega režima za vplivno območje: | Niso dovoljeni posegi, ki bi s svojo velikostjo, obliko ali funkcijo lahko negativno vlivali na zaščitene funkcionalne in vizualne elemente spomenika. Vsi dovoljeni posegi v vplivnem območju se morajo podrejati veduti spomenika. |
|  |  |
| Merilo: | M = 1: 2880 |

|  |  |
| --- | --- |
| EŠD: | **25519** |
| Ime enote: | **Malna – Domačija Rotar** |
|  |  |
| Ulica: | Malna |
| Hišna številka: | 43 |
|  |  |
| Lokacija: | parc.št. \*1/1, \*1/3, 55/1, 55/2, 55/3 k.o. Malna |
|  |  |
| Utemeljitev  razglasitve: | Domačijo, ki stoji na severnem robu razloženega naselja sestavljajo hiša in dvoje gospodarskih poslopij s strmimi, dvokapnimi opečnimi strehami. Hiša je visokopritlična, podkletena in ima šestosno vhodno in troosno zatrepno - cestno fasado. Vhod v hišo vodi preko kamnitega stopnišča. Vhodni portal je kamnit, polkrožno zaključen, z letnico 1812 na temenskem sklepniku. Vrata so dvokrilna, kasetirana z ohranjenim okovjem, medeninasto kljuko ter medeninastimi držali na vratnih krilih. Okna so dvojna, dvokrilna, deljena s prečkami ter opremljena z oblikovanimi kovanimi mrežami in lesenimi polkni. Ometi na hiši so že precej poškodovani. Delno je še ohranjena fasadna profilacija: okenske obrobe, s pravokotniki poudarjene okenske osi ter sledi okenskih obrob s cofki in zavesico na karnisi. V obeh čelnih fasadah so v strešnih zatrepih ohranjeni profilirani maltasti okviri, namenjeni poslikavi. Notranjščina hiše z ohranjenim stavbnim pohištvom ima tipično razporeditev: v centralni osi sta obokana veža in kuhinja, levo in desno pa sobe in shramba. V »hiši« s poudarjeno rozeto na stropu stoji krušna peč. Hiša je podkletena z obokano kletjo. Kletni portal je kamnit, polkrožno zaključen in opremljen z dvokrilnimi vrati, oblikovanimi na ribjo kost  Večje zidano gospodarsko poslopje s hlevi in senikom je v zatrepu prevotleno z opečnimi prezračevalnimi mrežami, drugo poslopje z zidano vinsko kletjo ima leseno zgornjo etažo kjer stoji preša.  Domačija je primer ohranjenih poslopij nekoč bogatejše kmetije. Hiša izvira iz začetkov 19. stoletja.. |
|  |  |
| Opis varstvenega  režima: | Za spomenik velja varstveni režim, ki določa:  - varovanje vseh kulturnozgodovinskih, etnoloških, arhitekturnih, likovnih, krajinskih in drugih vrednot v celoti, njihovi izvirnosti in neokrnjenosti ter varovanje vseh vedut na spomenik;  - strokovno vzdrževanje in obnavljanje vseh neokrnjenih prvin hiše in gospodarskih poslopij po načelu ohranjanja tlorisne zasnove, gabaritov, lege, materialov, gradbene substance ter posameznih arhitekturnih in likovnih detajlov ter notranje opreme;  - podrejanje vsake rabe in vseh posegov v stavbe, fasade, strehe, gabarite ohranjanju in vzdrževanju varovanih spomeniških lastnosti;  - v območju spomenika ni dovoljeno posegati v prostor s postavljanjem objektov trajnega in začasnega značaja, vključno z nadzemno in nadometno infrastrukturo ter nosilci reklam, |
|  |  |
| Merilo: | M = 1:2880 |

|  |  |
| --- | --- |
| EŠD: | **25525** |
| Ime enote: | **Srednji Gasteraj – Domačija Šenekar** |
|  |  |
| Ulica: | Srednji Gasteraj |
| Hišna številka: | 14 |
|  |  |
| Lokacija: | parc.št. \*15, \*16/2, jugozahodni del 192/3, 50, 53/1, J del 61/3, 62/1, 62/2, 62/3, zahodni del 62/4 k.o. Srednji Gasteraj |
|  |  |
| Utemeljitev  razglasitve: | Hiša z gospodarskimi poslopji Šenekarjeve domačije stoji v severnem delu razloženega naselja. Vsa poslopja pokrivajo strme, dvokapne opečne strehe. Hiša je pritlična, podkletena z sedem osno vhodno fasado. Zatrepni fasadi sta troosni, v čelih sta nameščeni zračni rozeti. Vhod v hišo je v srednji osi skozi kamnit pravokotno zaključen portal z dvokrilnimi kasetiranimi vrati, ki so opremljena s starim okovjem in kljuko. Okna so dvojna, dvokrilna, deljena s prečkami ter zaščitena z oblikovanimi kovanimi mrežami. Fasado členi profiliran podstrešni zidec in s pilastri poudarjen vhodni, osrednji del hiše. Notranjščina hiše z ohranjenim stavbnim pohištvom ima tipično razporeditev: v centralni osi sta obokana veža in kuhinja, levo in desno pa sobe in shramba. V bivalni sobi »hiši« z lepo izdelanim lesenim tramovnim stropom stoji krušna peč, ki z delom sega še v izbo. Hiša je podkletena z obokano kletjo.  Večje, zidano dvoetažno gospodarsko poslopje s hlevi in senikom, ki ima na eni strani odprti hodnik z oblikovanimi stebri je v čelnem zatrepu prevotleno z opečnimi mrežami. Manjši gospodarski poslopji, poslopje preše in lanišnica sta leseni.  Hiša z gospodarskimi poslopji je primer v celoti ohranjene večje domačije iz 19. stoletja. |
|  |  |
| Opis varstvenega  režima: | Za spomenik velja varstveni režim, ki določa:  - varovanje vseh kulturnozgodovinskih, etnoloških, arhitekturnih, likovnih, krajinskih in drugih vrednot v celoti, njihovi izvirnosti in neokrnjenosti ter varovanje vseh vedut na spomenik;  - strokovno vzdrževanje in obnavljanje vseh neokrnjenih prvin hiše in gospodarskih poslopij po načelu ohranjanja tlorisne zasnove, gabaritov, lege, materialov, gradbene substance ter posameznih arhitekturnih in likovnih detajlov ter notranje opreme;  - podrejanje vsake rabe in vseh posegov v stavbe, fasade, strehe, gabarite ohranjanju in vzdrževanju varovanih spomeniških lastnosti;  - v območju spomenika ni dovoljeno posegati v prostor s postavljanjem objektov trajnega in začasnega značaja, vključno z nadzemno in nadometno infrastrukturo ter nosilci reklam, |
|  |  |
| Merilo: | M = 1:2880 |

|  |  |
| --- | --- |
| EŠD: | **1094** |
| Ime enote: | **Spodnji Gasteraj – Domačija Horvat** |
|  |  |
| Lokacija: | parc.št. 47, 282/2, 283, jugozahodni del 287/1 k.o. Spodnji Gasteraj |
|  |  |
| Utemeljitev  razglasitve: | Hiša z gospodarskim poslopjem Horvatove domačije stoji ob cesti v razloženem naselju. Hiša, krita s strmo opečno, čopasto dvokapnico je pritlična, z sedem osno vhodno, cestno fasado. Vhod je v srednji osi, skozi kamnit polkrožno zaključen portal, ki je datiran z letnico 18 . . v temenskem sklepniku. Okna so dvokrilna, deljena s prečkami ter zaščitena z bidermajersko oblikovanimi kovanimi mrežami.. Fasado členijo bogate okenske obrobe s cofki in volutami, lizene med okenskimi osmi, gladke čelne obrobe in profiliran podstrešni zidec. Na severni zatrepni fasadi je v bogati obrobi freska svetega Florjana. Notranjščina hiše z ohranjenim stavbnim pohištvom ima tipično razporeditev: v centralni osi sta obokana veža in obokana kuhinja, levo in desno pa večji sobi, izba in shramba. V »hiši« z lepo izdelanim lesenim tramovnim stropom stoji krušna peč. Hiša je podkletena, kleti so obokane. Ob hiši stoji večje gospodarsko poslopje z odprtim hodnikom, ki je v zatrepu prevotleno z značilnimi prezračevalnimi opečnimi mrežami.  Hiša je primer ohranjene arhitekture iz prve polovice 19. stoletja, nekoč bogatejše kmetije. |
|  |  |
| Opis varstvenega  režima: | Za spomenik velja varstveni režim, ki določa:  - varovanje vseh kulturnozgodovinskih, etnoloških, arhitekturnih, likovnih, krajinskih in drugih vrednot v celoti, njihovi izvirnosti in neokrnjenosti ter varovanje vseh vedut na spomenik;  - strokovno vzdrževanje in obnavljanje vseh neokrnjenih prvin hiše in gospodarskega poslopja po načelu ohranjanja tlorisne zasnove, gabaritov, lege, materialov, gradbene substance ter posameznih arhitekturnih in likovnih detajlov ter notranje opreme;  - podrejanje vsake rabe in vseh posegov v poslopja, fasade, strehe, gabarite ohranjanju in vzdrževanju varovanih spomeniških lastnosti;  - v območju spomenika ni dovoljeno posegati v prostor s postavljanjem objektov trajnega in začasnega značaja, vključno z nadzemno in nadometno infrastrukturo ter nosilci reklam, |
|  |  |
| Merilo: | M = 1:2880 |

|  |  |
| --- | --- |
| EŠD: | **1095** |
| Ime enote: | **Spodnji Gasteraj – Hiša Spodnji Gasteraj 39** |
|  |  |
| Lokacija: | parc.št.\*118 k.o. Spodnji Gasteraj |
|  |  |
| Utemeljitev  razglasitve: | Hiša nekoč večje domačije leži v nižini razloženega naselja. Pri prenovi domačije pred nekaj leti so porušili gospodarsko poslopje, na hiši pa izvedli novo neustrezno streho. Fasada hiše s celotno notranjščino je ostala nepoškodovana. Fasada je poznobaročno členjena z bogatimi okenskimi obrobami in cofki, pilastri med okenskimi osmi in polkrožno zaključenim podstrešnim zidcem. Vhodna stran hiše s širokim napuščem je pet osna. Vhod v hišo vodi skozi kamnit, polkrožno zaključen portal, poudarjen s temenskim sklepnikom. Vrata so lesena, kasetirana. Dvokrilna okna so deljena na polja in opremljena z bidermajerskimi kovanimi mrežami in lesenimi polkni. Notranjščina ima tipično razporeditev prostorov z vežo in kuhinjo v srednji osi ter sobami levo in desno z bogato ohranjeno štukaturo in poslikavo.  Hiša je podkletena. Obokano klet podpirajo slopi.  Stanovanjska hiša iz prve polovice 19. stoletja govori o nekoč bogati kmetiji. |
|  |  |
| Opis varstvenega  režima: | Za spomenik velja varstveni režim, ki določa:  - varovanje vseh kulturnozgodovinskih, etnoloških, arhitekturnih, likovnih, krajinskih in drugih vrednot v celoti, njihovi izvirnosti in neokrnjenosti ter varovanje vseh vedut na spomenik;  - strokovno vzdrževanje in obnavljanje vseh neokrnjenih prvin stavbe po načelu ohranjanja tlorisne zasnove, gabaritov, lege, materialov, gradbene substance ter posameznih arhitekturnih in likovnih detajlov ter notranje opreme;  - podrejanje vsake rabe in vseh posegov v stavbo, fasade, strehe, gabarite ohranjanju in vzdrževanju varovanih spomeniških lastnosti;  - v območju spomenika ni dovoljeno posegati v prostor s postavljanjem objektov trajnega in začasnega značaja, vključno z nadzemno in nadometno infrastrukturo ter nosilci reklam, |
|  |  |
| Merilo: | M = 1:2880 |

|  |  |
| --- | --- |
| EŠD: | **25530** |
| Ime enote: | **Varda – Hiša Varda 14** |
|  |  |
| Lokacija: | severovzhodni del parc. št. \*170/2 k.o. Varda |
|  |  |
| Utemeljitev  razglasitve: | Hiša stoji ob slemenski cesti v osrednjem delu razloženega naselja. Lesena, podkletena hiša, krita z opečno, dvokapno streho ima stanovanjski del, prostor z leseno prešo in vinsko klet. Vhoda v stanovanjski del hiše in prostor s prešo, ki se nadaljuje v nizu sta na podolžni strani stavbe pod širokim strešnim napuščem. V klet se gre po zunanjih stopnicah, ki so nameščene ob hiši prav tako pod napuščem in se zapirajo z dvokrilno loputo. Konzole strešne konstrukcije so tesarsko dekorativno oblikovane. Stavba je v celoti ometana in pobeljena. Notranjščina je tradicionalno razporejena. V srednji osi sta veža in kuhinja z zidanim štedilnikom in kuriščem za krušno peč, levo in desno so sobe. V bivalni sobi »hiši« stoji krušna peč, na osrednjem tramu lesenega stropa je vrezana letnica 1787. Vinska klet ima kamnit banjast obok. Ohranjena so stara okna s polkni in vsa stara vrata. V hiši je staro pohištvo in oprema iz 19. in začetka 20. stoletja.  Z ohranjeno notranjo opremo hiša predstavlja redek primer tipične podeželske arhitekture iz konca 18. stoletja. |
|  |  |
| Opis varstvenega  režima: | Za spomenik velja varstveni režim, ki določa:  - varovanje vseh kulturnozgodovinskih, etnoloških, arhitekturnih, likovnih, krajinskih in drugih vrednot v celoti, njihovi izvirnosti in neokrnjenosti ter varovanje vseh vedut na spomenik;  - strokovno vzdrževanje in obnavljanje vseh neokrnjenih prvin stavbe po načelu ohranjanja tlorisne zasnove, gabaritov, lege, materialov, gradbene substance ter posameznih arhitekturnih in likovnih detajlov ter notranje opreme;  - podrejanje vsake rabe in vseh posegov v stavbo, fasade, strehe, gabarite ohranjanju in vzdrževanju varovanih spomeniških lastnosti;  - v območju spomenika ni dovoljeno posegati v prostor s postavljanjem objektov trajnega in začasnega značaja, vključno z nadzemno in nadometno infrastrukturo ter nosilci reklam, |
|  |  |
| Merilo: | M = 1:2880 |

|  |  |
| --- | --- |
| EŠD: | **7125** |
| Ime enote: | **Zgornje Partinje – Hiša Zgornje Partinje 27** |
|  |  |
| Lokacija: | severozahodni del parc. št. \*70/1 k.o. Partinje |
|  |  |
| Utemeljitev  razglasitve: | Nekoliko v pobočju nad lokalno cesto stoji hiša nekoč večje domačije. Zidana, visokopritlična hiša z dvokapno, opečno streho ima sedem osno vhodno fasado. Na zatrepni fasadi, kjer je vhod v klet je pritličje troosno. Kletni portal je lesen, segmentno zaključen. Vhod v hišo poudarja stebrastostopnišče z dvokapno strešicoin kamnitimi stopnicami. Vhodni portal je kamnit, pravokotno oblikovan in datiran z letnico 18.. na prekladi. Stara vrata, ki so bila lesna, kasetirana in okrašena z geometrijskimi vzorci so nadomeščena z novimi, neustreznimi. Razporeditev notranjščine je tradicionalna, veža in kuhinja v srednji osi, levo in desno sobe. Okna, nekoč deljena na polja ter zaščitena s križi in polkni so odstranjena in nadomeščena z novimi, enokrilnimi, plastičnimi okni. Odstranjeni so tudi križi in lesena polkna.  Hiša je tipična kmečka arhitektura 19. stoletja. |
|  |  |
| Opis varstvenega  režima: | Za spomenik velja varstveni režim, ki določa:  - varovanje vseh kulturnozgodovinskih, etnoloških, arhitekturnih, likovnih, krajinskih in drugih vrednot v celoti, njihovi izvirnosti in neokrnjenosti ter varovanje vseh vedut na spomenik;  - strokovno vzdrževanje in obnavljanje vseh neokrnjenih prvin stavbe po načelu ohranjanja tlorisne zasnove, gabaritov, lege, materialov, gradbene substance ter posameznih arhitekturnih in likovnih detajlov ter notranje opreme;  - podrejanje vsake rabe in vseh posegov v poslopje, fasade, strehe, gabarite ohranjanju in vzdrževanju varovanih spomeniških lastnosti;  - v območju spomenika ni dovoljeno posegati v prostor s postavljanjem objektov trajnega in začasnega značaja, vključno z nadzemno in nadometno infrastrukturo ter nosilci reklam, |
|  |  |
| Merilo: | M = 1:2880 |

|  |  |
| --- | --- |
| EŠD: | **25536** |
| Ime enote: | **Zgornje Partinje – Hiša Zgornje Partinje 40** |
|  |  |
| Lokacija: | osrednji del parc. št. 389/5 k.o. Partinje |
|  |  |
| Utemeljitev  razglasitve: | Hiša nekdanje Koroščeve domačije stoji v rahlem pobočju nekoliko nad cesto v razloženem naselju. Hiša, krita s strmo opečno dvokapnico, je visokopritlična, podkletena stavba z sedem osno vhodno fasado. Vhod v hišo je v srednji osi s stebrastim,kamnitimstopniščem, kritim z dvokapno strešico. Kamniti, polkrožno zaključeni portal je opremljen s kasetiranimi dvokrilnimi vrati. Fasado členijo podstrešni venec, vogalni kvadratni robovi in okenske obrobe. Okna s polkni so novejša. Notranjščina hiše, ki je v celoti ohranjena ima tipično razporeditev: v centralni osi sta obokana veža in obokana kuhinja, levo in desno pa shramba in sobe. V »hiši« z lepo izdelanim lesenim tramovnim stropom stoji krušna peč. Nekoč črna kuhinja ima ohranjeno veliko napo, ki zavzema polovico prostora. Hiša je podkletena z obokano kletjo. Zunanji kletni portal je kamnit in vodi v kletni predprostor. Od tod pridemo skozi kamnit baročni portal v veliko klet, kjer je bil nekoč vodnjak.  Hiša, nekoč bogatejše kmetije je primer ohranjene arhitekture iz 19. stoletja, ki izvira v osnovi iz 18. stoletja. |
|  |  |
| Opis varstvenega  režima: | Za spomenik velja varstveni režim, ki določa:  - varovanje vseh kulturnozgodovinskih, etnoloških, arhitekturnih, likovnih, krajinskih in drugih vrednot v celoti, njihovi izvirnosti in neokrnjenosti ter varovanje vseh vedut na spomenik;  - strokovno vzdrževanje in obnavljanje vseh neokrnjenih prvin stavbe po načelu ohranjanja tlorisne zasnove, gabaritov, lege, materialov, gradbene substance ter posameznih arhitekturnih in likovnih detajlov ter notranje opreme;  - podrejanje vsake rabe in vseh posegov v stavbo, fasade, strehe, gabarite ohranjanju in vzdrževanju varovanih spomeniških lastnosti;  - v območju spomenika ni dovoljeno posegati v prostor s postavljanjem objektov trajnega in začasnega značaja, vključno z nadzemno in nadometno infrastrukturo ter nosilci reklam, |
|  |  |
| Merilo: | M = 1:2880 |

|  |  |
| --- | --- |
| EŠD: | **29122** |
| Ime enote: | **Zgornje Partinje – Hiša Zgornje Partinje 79** |
|  |  |
| Lokacija: | severovzhodni del parc. št. 240/10 k.o. Partinje |
|  |  |
| Utemeljitev  razglasitve: | Hiša je enonadstropna, podkletena, pravokotno oblikovana stavba s strmo dvokapno streho. Stoji ob cesti slemenskega naselja.  Poslopje, nekdanjo zidanico sestavljajo bivalni prostori v pritličju in nadstropju, večji prostor z leseno prešo, ki je datirana z letnico 1854 in velika obokana vinska klet. V vinsko klet vodi iz prostora z leseno prešo kamnoseško izdelan, pravokotno oblikovan portal z robom posnetim na ajdovo zrno in datiran z letnico 1559. Prostori v pritličju so obokani. Ohranjena je črna kuhinja s kuriščem. V nadstropje vodijo stopnice preko zunanje lesene stebriščne verande. Razen tega vodi v nadstropje še notranje stopnišče iz prostora s prešo.  Stavba, značilna, nekoč vinogradniška stavba, ki stoji ob cesti v naselju je z ohranjeno vinsko kletjo, poznogotskim kamnitim kletnim portalom, leseno prešo in črno kuhinjo izjemna kulturna dediščina. |
|  |  |
| Opis varstvenega  režima: | Za spomenik velja varstveni režim, ki določa:  - varovanje vseh kulturnozgodovinskih, arhitekturnih, etnoloških umetnostnih, krajinskih in drugih vrednot v celoti, njihovi izvirnosti in neokrnjenosti ter varovanje vseh vedut na spomenik;  - strokovno vzdrževanje in obnavljanje vseh neokrnjenih prvin stavbe po načelu ohranjanja tlorisne zasnove, gabaritov, lege, materialov, gradbene substance ter posameznih arhitekturnih in likovnih detajlov ter notranje opreme;  - podrejanje vsake rabe in vseh posegov v stavbo, fasade, strehe, gabarite ohranjanju in vzdrževanju varovanih spomeniških lastnosti;  - v območju spomenika ni dovoljeno posegati v prostor s postavljanjem objektov trajnega in začasnega značaja, vključno z nadzemno in nadometno infrastrukturo ter nosilci reklam, |
|  |  |
| Merilo: | M = 1:2880 |

|  |  |
| --- | --- |
| EŠD: | **25535** |
| Ime enote: | **Zgornje Partinje – Hiša Zgornje Partinje 139** |
| Lokacija: | severni del parc. št. \*170/2 k.o. Partinje |
|  |  |
| Utemeljitev  razglasitve: | Pritlična podkletena zidanica, krita z dvokapno delno, salonitno delno cementno opeko stoji ob makadamski cesti na zahodnem delu naselja, postavljena pravokotno v pobočje. Razporeditev zidanice je tipična: bivalni del, prostor kjer je stala lesena preša in velika obokana vinska klet. Vhod v obokano klet je s cestne, zatrepne strani stavbe. Portal je kamnit, polkrožno zaključen, poudarjen s temenskim sklepnikom. Vrata so dvokrilna, lesena, obbita s pločevino.  S ceste vodijo vzdolž ob stavbi kamnite stopnice v stanovanjski del poslopja. V nizu je gospodarski del – prostor preše. Vhod v stanovanjski del je skozi kamnit, polkrožno zaključen portal z letnico 1837 in črkama C.H. v temenskem sklepniku. V prostor preše vodijo dvokrilna vrata v kamnitem, pravokotnem portalu z letnico 1877 in črkama C.K.  Poslopje je tipična vinogradniška stavba. |
|  |  |
| Opis varstvenega  režima: | Za spomenik velja varstveni režim, ki določa:  - varovanje vseh kulturnozgodovinskih, etnoloških, arhitekturnih, likovnih, krajinskih in drugih vrednot v celoti, njihovi izvirnosti in neokrnjenosti ter varovanje vseh vedut na spomenik;  - strokovno vzdrževanje in obnavljanje vseh neokrnjenih prvin stavbe po načelu ohranjanja tlorisne zasnove, gabaritov, lege, materialov, gradbene substance ter posameznih arhitekturnih in likovnih detajlov ter notranje opreme;  - podrejanje vsake rabe in vseh posegov v stavbo, fasade, strehe, gabarite ohranjanju in vzdrževanju varovanih spomeniških lastnosti;  - v območju spomenika ni dovoljeno posegati v prostor s postavljanjem objektov trajnega in začasnega značaja, vključno z nadzemno in nadometno infrastrukturo ter nosilci reklam, |
|  |  |
| Merilo: | M = 1:2880 |

|  |  |
| --- | --- |
| EŠD: | **25065** |
| Ime enote: | **Zgornje Partinje – Senekovičev štok** |
| Ulica: | Zgornje Partinje |
| Hišna številka: | 134 |
| Lokacija: | parc.št. \*166/1 k.o. Partinje |
| Utemeljitev  razglasitve: | Zidanica stoji na rahlem pobočju na zahodnem delu razloženega naselja.  Enonadstropna, pravokotno zasnovana, podkletena zidana stavba s pet osno glavno fasado je krita z opečno dvokapnico s celostranskimi čopi. Ima značilno razporeditev vinogradniških stavb: bivalne prostore, prostor s prešo in obokano vinsko klet z osrednjim čokatim slopom.  Skozi glavni vhod v zidanico s kamnitm portalom in dvokrilnimi lesenimi kasetiranimi vrati, pridemo v osrednji prostor. Tu stoji velika lesena preša, na prešpanu datirana z letnico 1852 in označena z imeni Jakob und Johana Spitzy. Iz njega vodijo stopnice skozi kamniti portal v obokano vinsko klet, ter zavite stopnice v bivalno nadstropje. Na desni strani sta v pritličju dva prostora, v enem stoji krušna peč. V bivalnem nadstropju so zanimiva kuhinja z veliko napo, sobi z dekorativno stropno in stensko poslikavo ter lončena peč.  Fasado členita podstrešni in mejni zidec ter okenske obrobe. Na zadnji strani zidanice je v nadstropju lesen gank.  Gosposka zidanica ima v celoti ohranjeno zunanjščino in notranjščino. Kvalitetno ohranjeni prostori, kamniti elementi, stavbno pohištvo in oprema izvirajo iz 19. stoletja. |
| Opis varstvenega  režima: | Za spomenik velja varstveni režim, ki določa:  - varovanje vseh kulturnozgodovinskih, etnoloških, arhitekturnih, likovnih, krajinskih in drugih vrednot v celoti, njihovi izvirnosti in neokrnjenosti ter varovanje vseh vedut na spomenik;  - strokovno vzdrževanje in obnavljanje vseh neokrnjenih prvin zidanice po načelu ohranjanja tlorisne zasnove, gabaritov, lege, materialov, gradbene substance ter posameznih arhitekturnih in likovnih detajlov ter notranje opreme;  - podrejanje vsake rabe in vseh posegov v stavbo, fasade, strehe, gabarite ohranjanju in vzdrževanju varovanih spomeniških lastnosti;  - v območju spomenika ni dovoljeno posegati v prostor s postavljanjem objektov trajnega in začasnega značaja, vključno z nadzemno in nadometno infrastrukturo ter nosilci reklam, |
| Merilo: | M = 1:2880 |

|  |  |
| --- | --- |
| EŠD: | **25522** |
| Ime enote: | **Zgornje Partinje – Šabedrov štok** |
| Ulica: | Zgornje Partinje |
| Hišna številka: | 97 |
| Lokacija: | zahodni del parc. št 1127/5 k.o. Partinje |
| Utemeljitev  razglasitve: | Zidanica stoji ob slemenski cesti v zahodnem delu razloženega naselja.  Enonadstropna, delno pritličen, izrazito podolžno zasnovana zidana stavba, je krita z opečnima dvokapnicama. Ima značilno razporeditev vinogradniških stavb: stanovanjski del, osrednji prostor, kjer je nekoč stala lesena preša in obokana vinska klet. Prostor, namenjen prešanju zavzema osrednji del stavbe, levo iz prostora vodijo stopnice skozi kamniti portal, posnet na ajdovo zrno, v obokano vinsko klet, desno iz prostora pa stopnice v bivalno nadstropje. V osrednji prostor, kjer je še pred nekaj leti stala lesena preša, vodita vhoda skozi kamnita poznogotska portala, ki sta posneta na ajdovo zrno. Zanimiv detajl je ohranjen kamnit izlivnik vode v nadstropju stanovanjskega dela stavbe. Vhodna vrata v stanovanjski del so že nova, neustrezna.  Tipično vinogradniško stavbo, ki izvira iz druge polovice 16. stoletja združuje enonadstropni stanovanjski del ter pritlični gospodarski del z vinsko kletjo. Nekdanja gosposka zidanica je kljub nekaterim manjšim posegom v notranjščini in menjavi vhodnih vrat ter oken v pritličju v osnovi kvalitetna arhitektura, ki jo odlikuje obokana vinska klet in ohranjeni kamniti poznogotski portali iz druge polovice 16. stoletja ter kamniti izlivnik vode. |
| Opis varstvenega  režima: | Za spomenik velja varstveni režim, ki določa:  - varovanje vseh kulturnozgodovinskih, etnoloških, arhitekturnih, umetnostnih, likovnih, krajinskih in drugih vrednot v celoti, njihovi izvirnosti in neokrnjenosti ter varovanje vseh vedut na spomenik;  - strokovno vzdrževanje in obnavljanje vseh neokrnjenih prvin zidanice po načelu ohranjanja tlorisne zasnove, gabaritov, lege, materialov, gradbene substance ter posameznih arhitekturnih in likovnih detajlov ter notranje opreme;  - podrejanje vsake rabe in vseh posegov v stavbo, fasade, strehe, gabarite ohranjanju in vzdrževanju varovanih spomeniških lastnosti;  - v območju spomenika ni dovoljeno posegati v prostor s postavljanjem objektov trajnega in začasnega značaja, vključno z nadzemno in nadometno infrastrukturo ter nosilci reklam, |
|  |  |
| Merilo: | M = 1:2880 |

# Spominski objekti ali kraji

|  |  |
| --- | --- |
| EŠD: | **7118** |
| Ime enote: | **Jurovski Dol – Kužno znamenje** |
|  |  |
| Lokacija: | Parc. št. severni del 411 k.o. Jurovski dol |
| Utemeljitev  razglasitve: | Kužno znamenje se nahaja v neposredni bližini domačije Grager. Stebrasto znamenje na trikotni osnovi na dveh poudarjenih pravokotnih bazah ima na vrhu tabernakljasti nastavek s plitvimi, polkrožno zaključenimi nišami. Na vrhu strme kamnite, piramidaste strešice je polomljen križ.  Poznobaročno slopno znamenje je bilo postavljeno leta 1676, kar izpisuje letnica na stebrastem delu znamenja.  Kužno znamenje predstavlja kvaliteten primerek obrtniškega mojstrstva, ki združuje likovne, estetske, prostorske in zgodovinske vrednote, saj je bilo postavljeno kot pomnik na epidemijo kuge, ki se je v tistem času razširila tudi v Slovenske gorice. |
|  |  |
| Opis varstvenega  režima: | Za spomenik velja varstveni režim, ki določa:   * varovanje kulturnih, arhitekturnih, umetniških in ambientalnih vrednot v celoti, njihovi izvirnosti in neokrnjenosti ter varovanje vseh vedut na spomenik; * podrejanje vsake rabe in vseh posegov v spomenik ohranjanju in varovanju spomeniških lastnosti; * strokovno vzdrževanje, varovanje in obnavljanje vseh neokrnjenih prvin znamenja po načelu ohranjanja izvirnih oblik, lege, pojavnosti, materialov in okrasja; * omogočanje predstavitve celote in posameznih zaščitenih elementov ter dostopnost javnosti v meri, ki ne ogroža varovanje spomenika in ne moti v njem (ob njem) odvijajoče se dejavnosti; * na spomenik in ob njem je prepovedano postavljati nosilce infrastrukture in reklam; * pri kakršnih koli posegih v tla objekta ali teren ob njegovi zunanjščini, so obvezne predhodne arheološke raziskave. |
|  |  |
| Merilo: | M = 1: 2880 |

# Naselja in njihovi deli

|  |  |
| --- | --- |
| EŠD: | **7088** |
| Ime enote: | **Jurovski Dol – Vaško jedro** |
| Lokacija: | Parc.št. \*106, \*109, \*2/1, \*2/3, \*3, \*7, \*90, \*98, 1/1, 1/2, 1/3, 1/4, 1/5, 17/1, 17/2, 17/3, 17/4, 17/5, 18, 19/1, 19/2, 19/9, 3/1, 3/2, 3/3, 367/1, 367/2, 369/1, 369/4, 369/5, 369/7, 369/8, 371/10, 371/11, 371/12, 371/3, 371/5, 371/7, 371/9, J del 372/1, 372/2, 373/2, 374, 376/1, 376/2, 378/1, 378/2, 379/2, 379/3, 379/4, 379/5,  380/1, 380/2, 380/3, 380/4, 381, 382/2, 384/4, 383/1, 4/1, 5/1, 5/2, 5/3, 5/4, V del 528/1, S del 538, S del 541/. J del 543/1, 543/10, 543/11, 543/8, 543/, 543/9 k.o. Jurovski dol |
|  |  |
| Utemeljitev  razglasitve: | Naselje Jurij, kot ga še danes ljudje imenujejo, je razpotegnejo v dolini potoka Globovnice v severovzhodnem delu Slovenskih goric. Gručasto jedro naselja se je razvilo ob cerkvi sv. Jurija z nadstropnimi stavbami župnišča, Slomškove hiše - prve šole, kulturnega doma in gostilne Špingler, ki oblikujejo trg ter s pritličnimi stavbami nekdanje Vrglezeve gostilne in trafike, gospodarskega poslopja župnišča ter danes propadajoče hiše nekdanje gostilne Krajnc in trgovine Bauman, ki se vrstijo ob cesti, ki obkroža trg na zahodni strani. Niz zaključuje enonadstropna šola.  Dominanta naselja je gotska cerkev z mogočnim zvonikom, renesančnim portalom in baročnima kapelama z oltarji J. Holzingerja. Vzhodno od cerkve je staro pokopališče, obdano s kamnitim obzidjem.  Gručasto jedro naselja je kvalitetna vaška aglomeracija župne cerkve, namenskih objektov trškega videza in kmečkih domačij. Cerkev izvira iz 16. stoletja, ostala poslopja so iz 18.,19. in 20. stoletja. |
|  |  |
| Opis varstvenega  režima: | Za spomenik velja varstveni režim, ki določa:  - varovanje kulturnozgodovinskih, urbanističnih, arhitekturnih, etnoloških, umetnostno zgodovinskih in krajinskih vrednot v celoti, njihovi izvirnosti in neokrnjenosti;  - strokovno vzdrževanje in ohranjanje vseh neokrnjenih urbanističnih prvin: ohranjanje značilne tlorisne zasnove in parcelacije, zazidalni raster, tlorisne in višinske gabarite, historično obliko stavb in streh, nepozidane in zelene površine;  - podrejanje vsake rabe in posegov v spomeniško območje, v fasade, strehe in tlorise stavb ohranjanju in varovanju spomeniških lastnosti in spomeniške pričevalnosti območja;  - novogradnje, nadzidave in adaptacije so dovoljene le z namenom sanirati in rekonstruirati spomeniško območje in njegove dele;  - sestavni del urbanistične zasnove zavarovanega območja so tudi zelene površine, ki se morajo ohranjati v nespremenjenem obsegu in obliki - možno je redno vzdrževanje in nadomestne saditve;  - posegi v zaščiteno namembnost, tlorise in gabarite so možni zgolj v okviru vzdrževalnih posegov, ki pa morajo biti enotno zasnovani in izvedeni. |
|  |  |
| Merilo: | M = 1:2880 |

1. **člen**

Za vsako spremembo funkcije spomenika ali njegovega dela in za vsak poseg v spomenik, njegove dele ali zemljišče, so potrebno predhodni kulturnovarstveni pogoji in na njihovi podlagi kulturnovarstveno soglasje zavoda.

1. **člen**

Podrobnejše pogoje za raziskovanje, način vzdrževanja, pogoje za posege, fizično varovanje, pravni promet, način upravljanja in rabe spomenika, dostopnost spomenika za javnost in časovne okvire dostopnosti ter posamezne druge ukrepe določa zakon.

Varstveni režim lahko omejuje lastninsko pravico na spomeniku le v obsegu, ki je nujen za izvajanje varstva spomenika.

1. **člen**

Meje območij kulturnih spomenikov in njihovih vplivnih območij so vrisane na digitalnem katastrskem načrtu v merilih 1:1000 in 1:2880, prav tako so prikazane v preglednem katastrskem načrtu v merilu 1:5000.

Izvirnike načrtov, ki so sestavni del tega odloka, hranita zavod in občina.

1. **člen**

Pravni status nepremičnega kulturnega spomenika se zaznamuje v zemljiški knjigi kot zaznamba na podlagi tega odloka.

Pristojno sodišče po uradni dolžnosti zaznamuje v zemljiški knjigi status kulturnega spomenika na parcelah, navedenih v 4. členu tega odloka.

1. **člen**

Nadzor nad izvajanjem tega odloka izvaja inšpektor, pristojen za kulturno dediščino.

1. **člen**

Z dnem veljavnosti tega odloka preneha veljati za območje Občine Sveti Jurij v Slovenskih goricah Odlok o razglasitvi kulturnih in zgodovinskih spomenikov v Občini Lenart (Uradni list RS, št. 14/92 in 13/98).

1. **člen**

Ta odlok začne veljati naslednji dan po objavi v Medobčinskem uradnem vestniku.

Številka: 622-1/2012-

Jurovski Dol,

Občina Sv. Jurij v Slov. goricah

Peter Škrlec

Župan